
26-TA-2235: Informatīvais ziņojums (Jauns)
Par valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “Vadītāja apliecība Eiropas Savienības digitālajā makā: gatava lietošanai visā Eiropā” (mDL4EU) īstenošanai
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	Izsludināšana: 21.09.2026. 22:28

	1.
	MK sēdes protokollēmuma projekts
 Informatīvais ziņojums "Par valsts budžeta saistību uzņemšanos Eiropas Savienības programmas "Digitālā Eiropa" līdzfinansētā projekta "Vadītāja apliecība Eiropas Savienības digitālajā makā: gatava lietošanai visā Eiropā" (mDL4EU) īstenošanai"
	Priekšlikums (FM - 24.09.2026.)
Informējam, ka Ministru kabineta sēdes protokollēmums paredz tiesības uzņemties saistības budžetā, kurā finansējums tiek plānots veselos skaitļos, attiecīgi tāpēc iepriekšējā FM atzinumā tika norādīta nepieciešamība protokollēmuma 2. un 7.punktā summas norādīt veselos skaitļos. Ziņojumā ir saglabājama informācija ar projekta summām ar cipariem aiz komata precīzas informācijas uzskatei, bet budžeta plānošanas vajadzībām vismaz protokollēmumā būtu nepieciešams norādīt informāciju veselos skaitļos, jo noapaļošanas rezultātā informācija par gala summām var atšķirties. Attiecīgi aicinām atkārtoti izvērtēt precizējumu veikšanu protokollēmuma projekta 2. un 7.punktā.

 
Piedāvātā redakcija
-
	Ņemts vērā
Ministru kabineta protokollēmuma projekta 2. un 7.punkts attiecīgi precizēts, ievērojot FM 21.09.2026. atzinumā iekļautos priekšlikumus.
	MK sēdes protokollēmuma projekts
 Informatīvais ziņojums "Par valsts budžeta saistību uzņemšanos Eiropas Savienības programmas "Digitālā Eiropa" līdzfinansētā projekta "Vadītāja apliecība Eiropas Savienības digitālajā makā: gatava lietošanai visā Eiropā" (mDL4EU) īstenošanai"

	Izsludināšana: 16.09.2026. 09:06

	2.
	Informatīvais ziņojums
Informatīvais ziņojums "Par valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “Vadītāja apliecība Eiropas Savienības digitālajā makā: gatava lietošanai visā Eiropā” (mDL4EU) īstenošanai"
	Iebildums (IEM - 21.09.2026.)
Lūdzam papildināt informatīvo ziņojumu ar informāciju par pievienotās vērtības nodokli, norādot, vai izdevumi par šo nodokli ir attiecināmi uz projekta finansējumu. Ja nepieciešams, papildināt informatīvo ziņojumu ar aprēķinu par nepieciešamo finansējumu neattiecināmo izmaksu nodrošināšanai no valsts budžeta līdzekļiem.
Piedāvātā redakcija
-
	Nav ņemts vērā
Attiecībā uz pievienotās vērtības nodokli norādāms, ka tas ir attiecināms finansējums atbilstoši projekta finansēšanas nosacījumiem un attiecīgi ir iekļauts projekta izmaksu aprēķinos. Vienlaikus valsts budžeta iestādēm deleģēto funkciju izpildei piemērojamais finansēšanas un izdevumu attiecināmības regulējums jau ir noteikts Eiropas Savienības programmas “Digitālā Eiropa” (Digital Europe Programme, DEP) nosacījumos, kā arī budžeta jomu regulējošajos normatīvajos aktos. Tādēļ papildu regulējums vai skaidrojums par PVN attiecināmību konkrētajā projektā nav nepieciešams.
	Informatīvais ziņojums
-

	3.
	Informatīvais ziņojums
Informatīvais ziņojums "Par valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “Vadītāja apliecība Eiropas Savienības digitālajā makā: gatava lietošanai visā Eiropā” (mDL4EU) īstenošanai"
	Iebildums (SAM - 18.09.2026.)
Vairākas projektā mDL4EU paredzētās amata funkcijas (projekta vadība, produkta vadība, biznesa procesu analīze, IKT pakalpojumu vadība) pēc būtības pārklājas ar projekta “Eiropas digitālās identitātes maka ieviešana Latvijā” ietvaros finansētajām funkcijām. Pašreizējā informatīvā ziņojuma redakcija nesniedz pietiekamu pārliecību, ka netiks pieļauta viena un tā paša darbinieka vai vienas un tās pašas funkcijas finansēšana no vairākiem projektiem.
Tāpat nav saprotams, ja EDIM projektā jau tiek finansēta datu apmaiņas infrastruktūra (DAGR) un atribūtu piegādes mehānisms EDIM risinājumam, tad kādas tieši papildu integrācijas un datu nodošanas aktivitātes tiek finansētas mDL4EU projekta ietvaros.
Ņemot vērā minēto, lūdzam informatīvajā ziņojumā skaidrot, vai nerodas dubulta finansējuma risks un ka minētā aktivitāte nepārklājas jau ar EDIM pasē noteiktajām aktivitātēm.
Piedāvātā redakcija
-
	Nav ņemts vērā
Informējam, ka projekta mDL4EU ietvaros netiek paredzēta to pašu darbību, funkciju vai izmaksu finansēšana, kas tiek segtas projekta "Eiropas digitālās identitātes maka ieviešana Latvijā" ietvaros. Lai arī atsevišķu iesaistīto speciālistu amata funkciju nosaukumi abos projektos var būt līdzīgi (piemēram, projekta vadība, produktu vadība, biznesa procesu analīze un IKT pakalpojumu vadība), katrā projektā veicamie uzdevumi, sasniedzamie rezultāti un uz tiem attiecināmais darba laiks ir nodalāmi un tiek uzskaitīti atsevišķi atbilstoši konkrētā projekta aktivitātēm.
Projekta "Eiropas digitālās identitātes maka ieviešana Latvijā" ietvaros tiek finansēta Latvijas nacionālā Eiropas digitālās identitātes maka (turpmāk – EDIM) risinājuma izveide un ieviešana, tostarp EDIM platformas un tās pamatkomponenšu izstrāde, nacionālās infrastruktūras izveide, EDIM darbībai nepieciešamo atribūtu pieejamības nodrošināšana un citi nacionālā risinājuma ieviešanas darbi.
Savukārt mDL4EU ir ES līmeņa pilotprojekts, kura ietvaros Latvijas partneru darbības ir saistītas ar mobilās vadītāja apliecības risinājuma un tā izmantošanas scenāriju ieviešanu un pilotēšanu, tostarp Latvijas risinājumu iesaisti projekta kopējā pārrobežu testēšanas vidē, tehnisko profilu un kopīgi noteikto prasību ieviešanu, savietojamības pārbaudēm, testēšanu ar citu dalībvalstu risinājumiem, pilotprojekta rezultātu izvērtēšanu un projekta ietvaros noteikto nodevumu sagatavošanu. Tādējādi mDL4EU finansējums nav paredzēts Latvijas EDIM pamatrisinājuma izstrādes izmaksu segšanai.
Attiecībā uz iesaistītā personāla izmaksām precizējam, ka mDL4EU pilotprojekta ietvaros personāla izmaksas ir attiecinātas uz konkrētām amata vietām ar noteiktu darba slodzi (sk. informatīvā ziņojuma 1. pielikumu), kas tiek finansētas tikai no pilotprojekta līdzekļiem un ir veltītas vienīgi pilotprojekta uzdevumu izpildei. Daļa šo amata vietu tiek veidotas kā jaunas, terminētas amata vietas tikai uz pilotprojekta īstenošanas laiku. Darba laika un slodzes uzskaite nodrošina, ka viena un tā paša darbinieka viens un tas pats nostrādātais laiks netiek vienlaikus attiecināts uz abiem projektiem.
Attiecībā uz DAGR un atribūtu piegādes mehānismu precizējam, ka EDIM projekta ietvaros tiek veidota nacionālā infrastruktūra un nodrošināta atribūtu pieejamība EDIM risinājumam, savukārt mDL4EU ietvaros finansējamas tikai tās darbības, kas nepieciešamas konkrētā pilotprojekta lietojuma gadījumu īstenošanai, integrācijai un pārrobežu testēšanai — proti, mobilās vadītāja apliecības datu iesaiste un integrācija ar pilotprojekta risinājumu, mDL izsniegšanas un pārbaudes scenāriju pielāgošana un pārrobežu savietojamības testēšana. mDL4EU ietvaros netiek atkārtoti finansēta EDIM projektā veidojamā DAGR infrastruktūra vai tās pamatfunkcionalitāte; pilotprojekts izmanto jau esošo vai EDIM projekta ietvaros veidojamo infrastruktūru, neveicot tās atkārtotu izstrādi vai finansēšanu.
Lai nepieļautu dubultā finansējuma risku, abu projektu ietvaros veiktie darbi un personāla izmaksas tiek nodalīti pēc konkrētajiem uzdevumiem, projekta aktivitātēm un sasniedzamajiem rezultātiem, nodrošinot atsevišķu izmaksu un darba laika uzskaiti katram projektam. Viena un tā pati darbība un ar to saistītās izmaksas netiek attiecinātas uz abiem projektiem.
Būtiski nošķirt arī abu projektu mērķi un īstenošanas kontekstu. Projekta "Eiropas digitālās identitātes maka ieviešana Latvijā" mērķis ir izveidot un ieviest Latvijas nacionālo EDIM risinājumu atbilstoši eIDAS 2.0 regulējumam, savukārt mDL4EU projekta mērķis nav otra vai paralēla EDIM risinājuma izveide. mDL4EU ir ES līmeņa pilotprojekts, kura būtība ir praktiski pārbaudīt mobilās vadītāja apliecības izmantošanas scenārijus, tehnisko risinājumu savietojamību un kopīgu pieeju piemērošanu starp dalībvalstīm, tādējādi savlaicīgi identificējot tehniskos, organizatoriskos un pārrobežu sadarbspējas jautājumus pirms mobilās vadītāja apliecības pilna mēroga ieviešanas.
Šāds nošķīrums ir īpaši būtisks, ņemot vērā, ka mobilās vadītāja apliecības ieviešanu regulējošais ES tiesiskais ietvars un no tā izrietošie ieviešanas termiņi ir vēlāki nekā EDIM risinājuma ieviešanas process. Līdz ar to mDL4EU projekta ietvaros veiktā pilotēšana ļauj dalībvalstīm pirms pilna mēroga ieviešanas nonākt pie kopīgi pārbaudītas izpratnes un savstarpēji savietojamas pieejas, praktiski validējot tehniskos profilus, datu apmaiņas principus un pārrobežu lietojuma scenārijus. Pilotprojekta rezultāti tādējādi kalpo kā sagatavošanās un validācijas posms turpmākai mDL ieviešanai, nevis aizstāj vai dublē Latvijas EDIM risinājuma izstrādi.
Attiecīgi abu projektu savstarpējā saistība pati par sevi nenozīmē aktivitāšu vai finansējuma pārklāšanos.
	Informatīvais ziņojums
-

	4.
	MK sēdes protokollēmuma projekts
4. Noteikt valsts akciju sabiedrību "Ceļu satiksmes drošības direkcija" par mobilās vadītāja apliecības izsniegšanas risinājuma īstenotāju un mobilās vadītāja apliecības datu nodrošinātāju Latvijā.
	Iebildums (TM - 18.09.2026.)
Lūdzam pārskatīt Ministru kabineta protokollēmuma projekta 4. punktu un nodrošināt atbilstību Valsts pārvaldes iekārtas likumam. Vēršam uzmanību, ka atbilstoši Valsts pārvaldes iekārtas likuma 40. panta otrajai daļai privātpersonai, kas cita starpā ir arī valsts kapitālsabiedrība, pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā. Attiecīgi lūdzam skaidrot, kurā ārējā normatīvajā aktā ir noteikts protokollēmuma projekta 4. punktā valsts akciju sabiedrībai "Ceļu satiksmes drošības direkcija" pienākums kā mobilās vadītāja apliecības izsniegšanas risinājuma īstenotājam un mobilās vadītāja apliecības datu nodrošinātājam Latvijā.
Lūdzam arī izvērtēt protokollēmuma projekta 2.-3. un 5. punktu attiecībā uz tur noteiktajiem pienākumiem Valsts digitālās attīstības aģentūrai un Valsts policijai, un, ja nepieciešams, precizēt protokollēmuma projektu vai informatīvajā ziņojumā sniegt attiecīgu skaidrojumu. Vēršam uzmanību, ka ar Ministru kabineta protokollēmumu kā iekšēju tiesību aktu var dot uzdevumus iestādes esošo funkciju ietvaros, bet pilnīgi jaunas funkcijas ir jānoteic Ministru kabineta noteikumos vai likumā.
Piedāvātā redakcija
-
	Ņemts vērā
Tiesiskās noteiktības nodrošināšanai Ministru kabineta protokollēmuma 4. punkts ir precizēts, papildinot to ar vārdu "Pilotprojekta". Izvērtējot secināts, ka Ministru kabineta protokollēmuma projekta 4. punktā nav paredzēta jauna valsts pārvaldes uzdevuma deleģēšana CSDD Valsts pārvaldes iekārtas likuma 40. panta izpratnē. Ceļu satiksmes likuma 4. panta piektā daļa jau šobrīd noteic, ka CSDD piešķir un anulē transportlīdzekļu vadīšanas tiesības, izsniedz transportlīdzekļu vadītāju apliecības, kā arī nodrošina un uztur transportlīdzekļu un to vadītāju valsts reģistru. Līdz ar to vadītāja apliecību izsniegšana un ar tām saistīto datu pārvaldība ir CSDD likumā noteikta kompetence. Mobilā vadītāja apliecība pēc savas juridiskās būtības ir transportlīdzekļa vadītāja apliecības digitāla forma. Attiecīgi mobilās vadītāja apliecības izsniegšana un mobilās vadītāja apliecības datu nodrošināšana ir uzskatāma par jau likumā noteiktās CSDD funkcijas īstenošanu citā tehnoloģiskā formā, nevis par jauna pārvaldes uzdevuma piešķiršanu. Tāpat jāņem vērā, ka Ceļu satiksmes likums deleģē CSDD izsniegt transportlīdzekļu vadītāju apliecības, nevis konkrētu šā dokumenta materiālo nesēju. Tādēļ nav pamata secināt, ka vadītāja apliecības digitālas formas ieviešanai būtu nepieciešams atsevišķs normatīvais akts, kas no jauna noteiktu CSDD kompetenci attiecībā uz vadītāja apliecību izsniegšanu. Tā kā Ceļu satiksmes likums transportlīdzekļu vadītāju apliecību izsniegšanu deleģē CSDD, elektroniskās vadītāja apliecības izdošana, uzturēšana un pārvaldība ir veicama CSDD kompetences ietvaros. Savukārt kārtību, kādā izsniegs mobilās vadītāja apliecības paredzēts noteikt, ieviešot  Eiropas Parlamenta un Padomes Direktīvas (ES) 2025/2205 (2025. gada 22. oktobris) par vadītāja apliecībām, ar ko groza Eiropas Parlamenta un Padomes Regulu (ES) 2018/1724 un Eiropas Parlamenta un Padomes Direktīvu (ES) 2022/2561 un atceļ Eiropas Parlamenta un Padomes Direktīvu 2006/126/EK un Komisijas Regulu (ES) Nr. 383/2012 (Dokuments attiecas uz EEZ) (https://eur-lex.europa.eu/eli/dir/2025/2205/oj/lav ) prasības. Minētās direktīvas 5.panta 2. punkts nosaka, ka katra dalībvalsts nodrošina, ka tās izdotās mobilās vadītāja apliecības ir bez maksas elektroniski izgūstamas personām, kas ir to turētājas. Mobilās vadītāja apliecības izdod vadītāja apliecības turētājiem lietošanai Eiropas digitālās identitātes makos kā atribūtu elektroniskos apliecinājumus.

Attiecībā uz Ministru kabineta protokollēmuma protokollēmuma projekta 2., 3. un 5. punktā ietvertajiem uzdevumiem norādāms, ka tie ir saistīti ar attiecīgo institūciju kompetencē esošo funkciju īstenošanu un nepieciešamo sadarbību mobilās vadītāja apliecības risinājuma ieviešanā. Protokollēmums neparedz jaunu funkciju noteikšanu Valsts digitālās attīstības aģentūrai vai Valsts policijai, proti Pilotprojekta uzdevumus tās izpildīs spēkā esošās, normatīvajos aktos nostiprinātās kompetences ietvaros.
	MK sēdes protokollēmuma projekts
4. Noteikt VAS "Ceļu satiksmes drošības direkcija" par Pilotprojekta mobilās vadītāja apliecības izsniegšanas risinājuma īstenotāju un mobilās vadītāja apliecības datu nodrošinātāju Latvijā.

	5.
	MK sēdes protokollēmuma projekts
7. Atļaut uzņemties valsts budžeta ilgtermiņa saistības Pilotprojekta īstenošanai no 2026. līdz 2029. gadam 442 851,45 euro apmērā, tai skaitā līdzfinansējuma nodrošināšanai 328 038,10 euro apmērā un priekšfinansējuma nodrošināšanai 114 813,35 euro  apmērā, tai skaitā:

	Iebildums (IEM - 21.09.2026.)
Lai nodrošinātu ilgtermiņa saistību plānošanu valsts budžeta likumā, lūdzam finansējumu norādīt sadalījumā pa gadiem. 
Piedāvātā redakcija
-
	Nav ņemts vērā
Finanšu līdzekļu pieprasīšana notiek atbilstoši  Ministru kabineta 2018. gada 17. jūlija noteikumiem Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" un informatīvajā ziņojumā tiek apstiprināts kopējais attiecīgajam finansējuma saņēmējam plānotais finansējuma  un priekšfinansējuma apjoms,  nenorādot sadalījumu gadu griezumā. Jāņem vērā, ka vismazākās ieviešanas termiņu nobīdes var radīt izmaiņas arī nepieciešamā finansējuma apjomā attiecīgajā budžeta gadā, kas attiecīgi nostiprināms ar jaunu tiesību aktu, tādējādi radot lieku administratīvo slogu.
Ilgtermiņa saistību plānošana valsts budžeta likumā tiks veikta atbilstoši aktuālajām naudas plūsmas prognozēm, ievērojot kopējo apstiprināto finansējuma apjomu attiecīgajam finansējuma saņēmējam. 
	MK sēdes protokollēmuma projekts
7. Ievērojot ziņojumā norādīto, atļaut Pilotprojekta īstenošanai uzņemties valsts budžeta ilgtermiņa saistības no 2026. līdz 2029. gadam 442 854 euro apmērā, tai skaitā līdzfinansējuma nodrošināšanai 328 039 euro apmērā un priekšfinansējuma nodrošināšanai 114 815 euro  apmērā, tai skaitā:

	6.
	MK sēdes protokollēmuma projekts
7.2. Iekšlietu ministrijai (Valsts policijai) 106 994,12 euro  apmērā, tai skaitā līdzfinansējuma nodrošināšanai 79 254,90 euro  apmērā un priekšfinansējuma nodrošināšanai 27 739,22 euro apmērā;
	Iebildums (IEM - 21.09.2026.)
Precizēt budžeta ilgtermiņa saistību apmēru, ievērojot, ka atļauja, lai uzņemtos ilgtermiņa saistības, nepieciešama par kopējo pilotprojekta finansējumu (nacionālais līdzfinansējums un ārvalstu finanšu palīdzība). Atbilstoši informatīvajā ziņojumā norādītajam (1. tabula) Valsts policijai kopējais paredzētais finansējums ir 158 509,80 euro. 
Piedāvātā redakcija
-
	Nav ņemts vērā
1.tabulā ir norādīts kopējais finansējuma apjoms - 158 509,80 eur (ES un valsts līdzfinansējums). Savukārt protokollēmumā norādīts valsts finansējums un priekšfinansējuma daļa 35 % apmērā no ES finansējuma kopā 106 994,12 euro  apmērā. Infomatīvajā ziņojumā sniegts skaidrojums, ka,  pamatojoties uz projektu konkursa “Accelerating the Best Use of Technologies” (Call: DIGITAL-2025-BESTUSE-TECH-09) tēmas “Support the roll-out of EU Mobile Driving Licences” (DIGITAL-2025-BESTUSE-TECH-09-MDL) nosacījumiem, Pilotprojekta sākumā Eiropas Komisija izmaksās priekšfinansējumu 65 % apmērā no programmas “Digitālā Eiropa” finansējuma daļas. Atlikušo finansējuma daļu (35%) plānots saņemt pēc Pilotprojekta noslēguma un Eiropas Komisijas veikta Pilotprojekta gala pārskata un finanšu dokumentācijas apstiprinājuma.
	MK sēdes protokollēmuma projekts
7.2. Iekšlietu ministrijai (Valsts policijai) 106 995 euro  apmērā, tai skaitā līdzfinansējuma nodrošināšanai 79 255 euro  apmērā un priekšfinansējuma nodrošināšanai 27 740 euro apmērā;

	7.
	Informatīvais ziņojums
Informatīvais ziņojums "Par valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “Vadītāja apliecība Eiropas Savienības digitālajā makā: gatava lietošanai visā Eiropā” (mDL4EU) īstenošanai"
	Priekšlikums (TM - 18.09.2026.)
Lūdzam atbilstoši Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 52.2.1. apakšpunktam projektu saskaņot arī ar Valsts kanceleju, jo informatīvajā ziņojumā skaidroti ar projekta īstenošanu saistītie amata vietu jautājumi un protokollēmuma projekta 10. punkts paredz, ka, nepieciešamības gadījumā, Valsts digitālās attīstības aģentūrā tiks veidotas jaunas, terminētas amata vietas.
Piedāvātā redakcija
-
	Nav ņemts vērā
Projekts netika virzīts saskaņošanai ar Valsts kanceleju, jo attiecīgo terminēto amata vietu izveide atbilst Valsts sekretāru 2023. gada 30. marta sanāksmes protokola Nr. 12 4. § 3. punktā noteiktajam, saskaņā ar kuru ministrijas un padotības iestādes projektu, t.sk. Eiropas Savienības kohēzijas politikas programmas 2021.–2027. gadam, Eiropas Savienības Atveseļošanas un noturības mehānisma plāna u.c., ieviešanai var veidot nepieciešamās amata vietas uz noteiktu laiku bez papildu saskaņojuma ar Valsts kanceleju. Līdz ar to par attiecīgo jautājumu jau ir pieņemts horizontāli piemērojams lēmums un ir skaidri noteikts, ka papildu saskaņojums nav nepieciešams. Tādējādi nesaskaņošana ar Valsts kanceleju ir pamatota gan ar minēto lēmumu, gan efektīvas valsts pārvaldes principu, nodrošinot savlaicīgu projekta īstenošanu un resursu racionālu izmantošanu.
	Informatīvais ziņojums
-

	8.
	Informatīvais ziņojums
Informatīvais ziņojums "Par valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “Vadītāja apliecība Eiropas Savienības digitālajā makā: gatava lietošanai visā Eiropā” (mDL4EU) īstenošanai"
	Priekšlikums (TM - 18.09.2026.)
Lūdzam informatīvajā ziņojumā sniegt pēc iespējas precīzākus skaidrojumus pilnīgai ar informatīvo ziņojumu saistītā pamatojuma, plānu u.c. aspektu izpratnei. Piemēram, iesakām konkretizēt skaidrojumu: "Atbilstoši eIDAS 2.0 regulas prasībām līdz 2026. gada 24. decembrim katrai dalībvalstij ir jānodrošina vismaz viens EDIM  risinājums, kas iedzīvotājiem būtu pieejams bez maksas", norādot, ka ar "eIDAS 2.0 regulas prasībām" ir saprotams konkrēti Eiropas Parlamenta un Padomes 2024. gada 11. aprīļa Regulas (ES) 2024/1183, ar ko groza Regulu (ES) Nr. 910/2014 attiecībā uz Eiropas digitālās identitātes satvara izveidi, 1. panta 5. punktā izteiktais Eiropas Parlamenta un Padomes 2014. gada 23. jūlija Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK 5.a pants un no tā izrietošais dalībvalsts pienākums u.tml.
Piedāvātā redakcija
-
	Nav ņemts vērā
Priekšlikums ir izvērtēts, secinot, ka informatīvajā ziņojumā ietvertais formulējums ir pietiekams, lai identificētu attiecīgo eIDAS 2.0 regulas prasību un no tās izrietošo dalībvalsts pienākumu. Tā kā regula ir tieši piemērojams Eiropas Savienības tiesību akts, tās konkrētu normu detalizēta atreferēšana informatīvajā ziņojumā nav nepieciešama, jo informatīvā ziņojuma mērķis ir skaidrot plānotos pasākumus regulas prasību izpildei.
	Informatīvais ziņojums
-

	9.
	Informatīvais ziņojums
Informatīvais ziņojums "Par valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “Vadītāja apliecība Eiropas Savienības digitālajā makā: gatava lietošanai visā Eiropā” (mDL4EU) īstenošanai"
	Priekšlikums (TM - 18.09.2026.)
Tiesiskās noteiktības nolūkā lūdzam ievērot terminoloģijas konsekvenci. Piemēram,
1) skaidri nodalīt "mobilo autovadītāja apliecību" un "vadītāja apliecību", skaidrojot CSDD kā nacionālās autovadītāja apliecību izdevējiestādes un attiecīgo reģistru pārziņa kompetenci pilotprojekta ietvaros. Šķiet domāts, ka tā "nodrošinās kompetenci, kas saistīta ar mobilo autovadītāja apliecību izsniegšanas un pārvaldības procesiem, kā arī iesaistīsies nepieciešamo datu apmaiņas un integrācijas risinājumu izstrādē un pilotēšanā"; 
2) vienu lietu konsekventi saukt vienā un tajā pašā vārdā, nelietot, piemēram, "mDL4EU Pilotprojekts", kad informatīvajā ziņojumā tam jau pieteikts konkrēts saīsinājums "Pilotprojekts"; 
3) nodrošināt informatīvajā ziņojumā lietoto apzīmējumu (piemēram, "NOBID  pilotprojekts") precīzu izpratni, ievērojot, ka atbilstoši juridiskās tehnikas prasībām nepieciešamības gadījumā, saīsinājumu piesaka pirmajā vietā juridiskajā tekstā, kur lietots saīsināmais formulējums.
Piedāvātā redakcija
-
	Nav ņemts vērā
Priekšlikums ir izvērtēts. Ņemot vērā, ka informatīvajā ziņojumā lietotā terminoloģija un saīsinājumi pēc būtības nerada tiesisku nenoteiktību vai atšķirīgas interpretācijas risku, papildu precizējumi netiek veikti.
	Informatīvais ziņojums
-

	10.
	Informatīvais ziņojums
Informatīvais ziņojums "Par valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “Vadītāja apliecība Eiropas Savienības digitālajā makā: gatava lietošanai visā Eiropā” (mDL4EU) īstenošanai"
	Priekšlikums (FM - 21.09.2026.)
Lūdzam ziņojumā apkopojumu par projekta izmaksām, valsts budžeta līdzfinansējumu un priekšfinansējumu norādīt veselos skaitļos, proti bez cipariem aiz komata, ievērojot, ka budžetā finansējums plānojams veselos skaitļos, vienlaikus nodrošinot, lai summas ziņojumā sakristu ar protokollēmuma projektā norādītajām summām.
Piedāvātā redakcija
-
	Nav ņemts vērā
Saskaņā ar Eiropas Savienības programmas “Digitālā Eiropa” (Digital Europe Programme, DEP)  nosacījumiem un atbilstoši veiktajiem aprēķiniem finansējums netiek norādīts veselos skaitļos, nodrošinot precīzu finanšu informācijas atspoguļojumu. 
	Informatīvais ziņojums
-

	11.
	Informatīvais ziņojums
Informatīvais ziņojums "Par valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “Vadītāja apliecība Eiropas Savienības digitālajā makā: gatava lietošanai visā Eiropā” (mDL4EU) īstenošanai"
	Priekšlikums (FM - 21.09.2026.)
Ziņojumā norādīts, ka detalizēts priekšfinansējuma un nacionālā līdzfinansējuma sadalījums starp Pilotprojektā iesaistītajām institūcijām ir norādīts informatīvā ziņojuma 1. tabulā, taču izskatot minēto tabulu ir secināms, ka priekšfinansējums tajā nav norādīts, attiecīgi lūdzam precizēt ziņojuma 1.tabulu, vienlaicīgi nodrošinot, lai priekšfinansējuma summas ziņojumā sakristu ar protokollēmuma projektā norādītajām summām.
Piedāvātā redakcija
-
	Nav ņemts vērā
Priekšlikums ir izvērtēts. Informatīvā ziņojuma 1. tabulas mērķis ir atspoguļot finansējuma sadalījumu starp Pilotprojektā iesaistītajām institūcijām, savukārt priekšfinansējuma piešķiršanas apjoms un sadalījums ir norādīts protokollēmuma projektā. Ņemot vērā, ka nepieciešamā informācija ir ietverta pavadošajos dokumentos un nerada neskaidrības par Pilotprojekta finansējumu, papildu precizējumi 1. tabulā netiek veikti.
	Informatīvais ziņojums
-

	12.
	MK sēdes protokollēmuma projekts
2. Noteikt Valsts digitālās attīstības aģentūru par pilotprojekta Mobile Driving Licence for the European Digital Identity Wallet (turpmāk – Pilotprojekta) koordinējošo institūciju Latvijā.
	Priekšlikums (TM - 18.09.2026.)
Aicinām Ministru kabineta protokollēmuma projekta 2. punktā norādīt arī no Informatīvā ziņojuma nosaukuma izrietošo pilotprojekta nosaukumu latviešu valodā "Vadītāja apliecība Eiropas Savienības digitālajā makā: gatava lietošanai visā Eiropā".
Piedāvātā redakcija
-
	Ņemts vērā
MK protokollēmuma 2.punkts attiecīgi precizēts.
	MK sēdes protokollēmuma projekts
2. Atbalstīt projekta "Vadītāja apliecība Eiropas Savienības digitālajā makā: gatava lietošanai visā Eiropā" (turpmāk – Pilotprojekts) īstenošanu par kopējo summu 656 078 euro, tai skaitā programmas "Digitālā Eiropa" finansējums 328 039 euro un valsts budžeta līdzfinansējums 328 039 euro. Noteikt Valsts digitālās attīstības aģentūru par Pilotprojekta koordinējošo institūciju Latvijā, vienlaikus Valsts policiju un  VAS "Ceļu satiksmes drošības direkcija" par Pilotprojekta sadarbības partneriem.

	13.
	MK sēdes protokollēmuma projekts
2. Noteikt Valsts digitālās attīstības aģentūru par pilotprojekta Mobile Driving Licence for the European Digital Identity Wallet (turpmāk – Pilotprojekta) koordinējošo institūciju Latvijā.
	Priekšlikums (FM - 21.09.2026.)
Lūdzam precizēt protokollēmuma projektu 2. punktu, norādot tajā arī pilotprojekta kopējo summu un sadarbības partnerus (lūdzam skatīt piedāvāto redakciju).
Piedāvātā redakcija
2. Atbalstīt projekta “Vadītāja apliecība Eiropas Savienības digitālajā makā: gatava lietošanai visā Eiropā” (turpmāk – Pilotprojekts) īstenošanu par kopējo summu 656 078 euro, tai skaitā programmas “Digitālā Eiropa” finansējums 328 039 euro un valsts budžeta līdzfinansējums 328 039 euro. Noteikt Valsts digitālās attīstības aģentūru par Pilotprojekta koordinējošo institūciju Latvijā, vienlaikus Valsts policiju un  VAS “Ceļu satiksmes drošības direkcija” par Pilotprojekta sadarbības partneriem.
	Ņemts vērā
-
	MK sēdes protokollēmuma projekts
2. Atbalstīt projekta "Vadītāja apliecība Eiropas Savienības digitālajā makā: gatava lietošanai visā Eiropā" (turpmāk – Pilotprojekts) īstenošanu par kopējo summu 656 078 euro, tai skaitā programmas "Digitālā Eiropa" finansējums 328 039 euro un valsts budžeta līdzfinansējums 328 039 euro. Noteikt Valsts digitālās attīstības aģentūru par Pilotprojekta koordinējošo institūciju Latvijā, vienlaikus Valsts policiju un  VAS "Ceļu satiksmes drošības direkcija" par Pilotprojekta sadarbības partneriem.

	14.
	MK sēdes protokollēmuma projekts
7. Atļaut uzņemties valsts budžeta ilgtermiņa saistības Pilotprojekta īstenošanai no 2026. līdz 2029. gadam 442 851,45 euro apmērā, tai skaitā līdzfinansējuma nodrošināšanai 328 038,10 euro apmērā un priekšfinansējuma nodrošināšanai 114 813,35 euro  apmērā, tai skaitā:

	Priekšlikums (FM - 21.09.2026.)
Lūdzam precizēt protokollēmuma projekta 7.punktu, norādot tajā sasaisti ar informatīvajā ziņojumā sniegto informāciju, kā arī precizēt summas, norādot tās veselos skaitļos, proti bez cipariem aiz komata (lūdzam skatīt piedāvāto redakciju).
Piedāvātā redakcija
7. Ievērojot ziņojumā norādīto, atļaut Pilotprojekta īstenošanai uzņemties valsts budžeta ilgtermiņa saistības no 2026. līdz 2029. gadam 442 854 euro apmērā, tai skaitā līdzfinansējuma nodrošināšanai 328 039 euro apmērā un priekšfinansējuma nodrošināšanai 114 815 euro  apmērā, tai skaitā:
7.1. Viedās administrācijas un reģionālās attīstības ministrijai (Valsts digitālās attīstības aģentūrai) 211 741 euro apmērā, tai skaitā līdzfinansējuma nodrošināšanai 156 845 euro  apmērā un priekšfinansējuma nodrošināšanai 54 896 euro  apmērā;
7.2. Iekšlietu ministrijai (Valsts policijai) 106 995 euro  apmērā, tai skaitā līdzfinansējuma nodrošināšanai 79 255 euro  apmērā un priekšfinansējuma nodrošināšanai 27 740 euro apmērā;
7.3. Satiksmes ministrijai (Ceļu satiksmes drošības direkcijai) 124 118 euro  apmērā, tai skaitā līdzfinansējuma nodrošināšanai 91 939 euro  apmērā un priekšfinansējuma nodrošināšanai 32 179 euro  apmērā.
 
	Nav ņemts vērā
Saskaņā ar Eiropas Savienības programmas “Digitālā Eiropa” (Digital Europe Programme, DEP)  nosacījumiem un atbilstoši veiktajiem aprēķiniem finansējums netiek norādīts veselos skaitļos, nodrošinot precīzu finanšu informācijas atspoguļojumu. Vienlaikus protokollēmuma punkts precizēts, ievērojot priekšlikumā norādīto redakciju attiecībā uz regulējuma saturu.
	MK sēdes protokollēmuma projekts
7. Ievērojot ziņojumā norādīto, atļaut Pilotprojekta īstenošanai uzņemties valsts budžeta ilgtermiņa saistības no 2026. līdz 2029. gadam 442 854 euro apmērā, tai skaitā līdzfinansējuma nodrošināšanai 328 039 euro apmērā un priekšfinansējuma nodrošināšanai 114 815 euro  apmērā, tai skaitā:

	15.
	MK sēdes protokollēmuma projekts
7.2. Iekšlietu ministrijai (Valsts policijai) 106 994,12 euro  apmērā, tai skaitā līdzfinansējuma nodrošināšanai 79 254,90 euro  apmērā un priekšfinansējuma nodrošināšanai 27 739,22 euro apmērā;
	Priekšlikums (IEM - 21.09.2026.)
Lūdzam finansējumu norādīt pilnos euro.
Piedāvātā redakcija
-
	Nav ņemts vērā
Saskaņā ar Eiropas Savienības programmas “Digitālā Eiropa” (Digital Europe Programme, DEP)  nosacījumiem un atbilstoši veiktajiem aprēķiniem finansējums netiek norādīts veselos skaitļos, nodrošinot precīzu finanšu informācijas atspoguļojumu. 
	MK sēdes protokollēmuma projekts
7.2. Iekšlietu ministrijai (Valsts policijai) 106 995 euro  apmērā, tai skaitā līdzfinansējuma nodrošināšanai 79 255 euro  apmērā un priekšfinansējuma nodrošināšanai 27 740 euro apmērā;

	16.
	MK sēdes protokollēmuma projekts
9. Viedās administrācijas un reģionālās attīstības ministrijai (Valsts digitālās attīstības aģentūrai), Iekšlietu ministrijai (Valsts policijai) un Satiksmes ministrijai (VAS "Ceļu satiksmes drošības direkcijai") normatīvajos aktos noteiktajā kārtībā iesniegt Finanšu ministrijā pieprasījumu finansējuma pārdalei no 74. resora "Gadskārtējā valsts budžeta izpildes procesā pārdalāmais finansējums" valsts pamatbudžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", nepārsniedzot šī protokollēmuma 7. punktā noteikto apmēru.
	Priekšlikums (FM - 21.09.2026.)
Ņemot vērā, ka Ministru kabineta 15.05.2026. rīkojuma Nr. 275 “Par likumprojekta "Par valsts budžetu 2027. gadam un budžeta ietvaru 2027., 2028., 2029. un 2030. gadam" sagatavošanas grafiku” 2.pielikumā ar 2027.gadu ir noteikta jauna valsts budžeta programmu un apakšprogrammu struktūra, lūdzam papildināt protokollēmuma projekta 9.punktu (un attiecīgo informāciju informatīvā ziņojuma projektā), iekavās norādot 74. resora "Gadskārtējā valsts budžeta izpildes procesā pārdalāmais finansējums" valsts pamatbudžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" no 2027. gada noteikto jauno resora nosaukumu un jauno programmas kodu (no 2027. gada 74. resora “Valsts budžeta izpildes procesā pārdalāmais finansējums” valsts budžeta programma 74.80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”).
Piedāvātā redakcija
-
	Ņemts vērā
-
	MK sēdes protokollēmuma projekts
9. Viedās administrācijas un reģionālās attīstības ministrijai (Valsts digitālās attīstības aģentūrai), Iekšlietu ministrijai (Valsts policijai) un Satiksmes ministrijai (VAS "Ceļu satiksmes drošības direkcijai") normatīvajos aktos noteiktajā kārtībā iesniegt Finanšu ministrijā pieprasījumu finansējuma pārdalei no 74. resora "Gadskārtējā valsts budžeta izpildes procesā pārdalāmais finansējums" valsts pamatbudžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" (no 2027. gada 74. resora "Valsts budžeta izpildes procesā pārdalāmais finansējums" valsts budžeta programma 74.80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"), nepārsniedzot šī protokollēmuma 7. punktā noteikto apmēru.



